Verstelbare Ring Met Siersteen Rouge Satellite Paris - Dames | Place des Tendances
Verstelbare ring met siersteen Rood
Referentie leverancier : CLA70-Rouge-Rouge KYK: Fotojoernalis praat 1ste keer ná terugkeer uit Sirië | Netwerk24
KYK: Fotojoernalis praat 1ste keer ná terugkeer uit Sirië
Deur Sesona Ngqakamba, News24 26 Januarie 2020 21:24
Die Suid-Afrikaanse fotojoernalis Shiraaz Mohamed het die eerste keer gepraat sedert sy tuiskoms.
Hy het Suid-Afrikaners bedank vir hul ondersteuning van hom en sy familie terwyl hy byna drie jaar in Sirië gevange gehou is. Mohamed het vroeg in Januarie teruggekeer nadat hy in Januarie 2017 in Sirië ontvoer is terwyl hy die impak van die oorlog op burgerlikes in Sirië wou dokumenteer.
Mohamed en sy ma, Shireen, het almal, ook die regering en pres. Cyril Ramaphosa, bedank vir hul bystand om sy veilige vrylating te verseker.
“Daar is te veel mense om te bedank, te veel name om te noem,” het Mohamed gesê.
“Dankie aan almal wat my familie bygestaan het en almal wat ’n rol gespeel het in my vrylating . . . dis goed om terug te wees in die land, en by my familie.”
Hy het gevra vir tyd om sy kragte te herwin, en bygevoeg hy sal spoedig aankondig wanneer hy ’n mediakonferensie sal hou. Mohamed se familie het vir byna drie jaar hulp van die publiek gevra om geld in te samel om sy vryheid te verseker.
Mohamed het volgens die humanitêre organisasie Gift of the Givers van sy ontvoerders ontsnap. Volgens dr. Imtiaz Sooliman van dié organisasie het iemand aan hom (Sooliman) vertel Mohamed was by Turkse amptenare, en dat hulle later twee foto’s gestuur het om te bewys hy leef en is veilig.
Die Suid-Afrikaanse fotojoernalis Shiraaz Mohamed. Foto: Facebook
Meer oor: Shiraaz Mohamed
Familie bevestig ontvoerde fotojoernalis is terug in SA